
ALYTAUS RAJONO SAVIVALDYBĖS TARYBA

ALYTAUS RAJONO SAVIVALDYBĖS TARYBOS POSĖDŽIO
PROTOKOLAS 

[bookmark: _Hlk166239932]2024 m. gruodžio 19 d. Nr. K1-1
Alytus

		Posėdis vyko Alytaus rajono savivaldybės tarybos posėdžių salėje, III a., Pulko g. 21, Alytus.
	Posėdžio pradžia – 14:00 val., pabaiga – 15:52 val.
[bookmark: _Hlk166495072][bookmark: _Hlk154739481]	Posėdžio pirmininkė – Rasa Vitkauskienė, Alytaus rajono savivaldybės merė.
[bookmark: _Hlk148089866]	Tarybos posėdžio sekretorė – Laima Ivašauskienė. 
  
            Tarybos narius sveikino savivaldybės merė Rasa Vitkauskienė, kvietusi visus, kuriems brangus Alytaus rajonas, nors trumpam sustoti ir pažvelgti atgal – į metus, kurie buvo kupini iššūkių, nesibaigiančių darbų ir atsakomybių. „Nepaisant visko – šie metai buvo tikrai ypatingi. Mūsų bendruomenės ne kartą įrodė, kad didžiausia stiprybė slypi žmonių vienybėje, ištiestoje rankoje. Širdį šildantis pavyzdys – skirta didžiulė parama Simno gimnazijos specialiojo ugdymo skyriui. Mūsų visų susitelkimas, atvirumas ir dėmesys įkvėpė ir suvienijo geros valios žmones net už Atlanto. Iš tikrųjų, mažų ir didelių istorijų per šiuos metus turime ne vieną. Ir visos jos primena, kad stebuklus kuriame mes patys – kai tikime, rūpinamės ir veikiame. Dėkoju jums už darbą ir už rūpestį Alytaus rajono žmonėmis. Nuoširdžiai linkiu, kad šventės būtų jaukios, šiltos, nepamirštamos, o ateinantys metai – šviesūs ir kupini reikšmingų tikslų. Gražių švenčių jums ir jūsų artimiesiems!“ – linkėjo rajono merė R. Vitkauskienė.
Alytaus dekanato dekanas, klebonas Arūnas Užupis palinkėjo matyti stebuklą kasdienybėje, savyje, meilės ir vilties namuose. „Rajono bažnyčios dvasininkų vardu dėkoju už paramą. Dėkokime už tai, ką turime savo šeimose. Linkiu, kad Kalėdos tęstųsi ilgiau nei vieną dieną. Matykime šalia esantį Dievą, tegul namuose klesti meilė ir viltis. Kalėdų prasmė yra ne gauti, o duoti kitiems“, – kalbėjo klebonas A. Užupis.
Posėdyje dalyvavo 24 tarybos nariai:
[bookmark: _Hlk148092419][bookmark: _Hlk148092558][bookmark: _Hlk148092575][bookmark: _Hlk148099317][bookmark: _Hlk148092594][bookmark: _Hlk148092623][bookmark: _Hlk148092528][bookmark: _Hlk148087215]Aloyzas Jaciunskas, Kęstutis Patinskas, Povilas Dzenkus, Gediminas Krasauskas, Raimundas Markauskas, Marius Mickevičius, Stasys Supranavičius, Jūratė Overaitytė-Jakubavičienė, Rimas Marčiulynas, Česlovas Mulma, Živilė Patinskaitė, Virgilijus Pranskevičius, Petras Valiūnas, Lukas Grigaravičius, Gintarė Jociunskaitė, Danielius Jakubavičius, Šarūnas Bernatavičius, Vitalija Vitkauskienė, Justas Truncė, Gintaras Chščenavičius, Dalia Kitavičienė, Deimantė Grigaravičienė, Algirdas Vrubliauskas, Algis Žėkas.
Posėdyje nedalyvauja tarybos narys Mindaugas Aldonis. 
Kvorumas yra.
            Posėdžio pirmininkė primena, kad tarybos narys tarybos posėdyje prieš pradedant svarstyti klausimą, kuris jam sukelia interesų konfliktą, privalo informuoti tarybą apie esamą interesų konfliktą, pareikšti apie nusišalinimą ir, jeigu taryba nusišalinimą priima, jokia forma nedalyvauti toliau svarstant šį klausimą. 
	  Skelbiamas balsavimas dėl darbotvarkės su 24 klausimais. 
	  Darbotvarkei pritarta vienbalsiai. 
Neatsiejama šio protokolo dalis – vaizdo įrašas (nuoroda žemiau):
            https://www.youtube.com/watch?v=zpnQZtf1rq4 
            Neatsiejama šio protokolo dalis  – tarybos posėdžio balsavimo rezultatai (nuoroda žemiau):
            http://195.182.71.122/videov3/Conference/ 
DARBOTVAKĖ:

1. Dėl Alytaus rajono savivaldybės tarybos 2024 m. vasario 13 d. sprendimo Nr. K-3 ,,Dėl Alytaus rajono savivaldybės 2024 metų biudžeto patvirtinimo“ pakeitimo.
K40-242 išvada.
Pranešėja – Andrė Zenevičienė, Finansų ir investicijų skyriaus vedėja.

2.	Dėl pritarimo VšĮ Nacionalinio kraujo centro ir Alytaus rajono savivaldybės bendradarbiavimo sutarčiai.
K40-228 išvada
Pranešėja – Brigita Pocevičienė, Sveikatos reikalų koordinatorė.

3. Dėl ilgalaikio materialiojo turto perėmimo savivaldybės nuosavybėn ir jo perdavimo valdyti, naudoti ir disponuoti juo patikėjimo teise.
K40-229 išvada
Pranešėja – Giedrė Volungevičienė, Švietimo, kultūros ir sporto skyriaus vedėja.

4. Dėl sutikimo nurašyti pripažintą netinkamu (negalimu) naudoti ilgalaikį materialųjį turtą.
K40-238 išvada
Pranešėja – Giedrė Volungevičienė, Švietimo, kultūros ir sporto skyriaus vedėja.
Papildoma pranešėja – Jūratė Šalaševičienė, Bibliotekininkystės ir fondų organizavimo skyriaus vedėja.

5. Dėl Alytaus rajono savivaldybės kontrolės ir audito tarnybos nuostatų patvirtinimo.
K40-247 išvada
Pranešėjas - Vytautas Navickas, Alytaus rajono savivaldybės kontrolierius.

6. Dėl Alytaus rajono savivaldybės tarybos 2024 m. kovo 26 d. sprendimo Nr. K-44 „Dėl 2024 m. melioracijos darbų, finansuojamų valstybės lėšomis, sąrašo patvirtinimo“ pakeitimo.
K40-230 išvada
Pranešėjas – Mindaugas Petrikas, Komunalinio ūkio ir žemės ūkio skyriaus vyriausiasis specialistas. 

7. Dėl Alytaus rajono savivaldybės tarybos 2024 m. kovo 26 d. sprendimo Nr. K-46 „Dėl 2024 m. melioracijos darbų, finansuojamų savivaldybės lėšomis, sąrašo patvirtinimo“ pakeitimo.
K40-231 išvada
Pranešėjas – Mindaugas Petrikas, Komunalinio ūkio ir žemės ūkio skyriaus vyriausiasis specialistas. 

8. Dėl Alytaus rajono savivaldybės ilgalaikio materialaus turto, pripažinto netinkamu (negalimu) naudoti, tolesnio panaudojimo, parduodant viešajame aukcione.
K40-232 išvada
Pranešėja – Dovilė Slavinskaitė, Turto valdymo skyriaus vedėjos pavaduotoja.

9. Dėl Alytaus rajono savivaldybės tarybos 2020 m. balandžio 28 d. sprendimo Nr. K-80 ,,Dėl turto perdavimo pagal patikėjimo sutartį“ pakeitimo.
K40-233 išvada
Pranešėja – Dovilė Slavinskaitė, Turto valdymo skyriaus vedėjos pavaduotoja.
10. Dėl patalpų perdavimo pagal panaudos sutartį.
K40-240 priedas
K40-240 išvada
Pranešėja – Dovilė Slavinskaitė, Turto valdymo skyriaus vedėjos pavaduotoja.

11. Dėl savivaldybės būsto nuomos sutarčių pratęsimo.
K40-241 išvada
Pranešėja – Dovilė Slavinskaitė, Turto valdymo skyriaus vedėjos pavaduotoja.

12. Dėl valstybei nuosavybės teise priklausančio ilgalaikio ir trumpalaikio materialiojo turto nurašymo ir likvidavimo.
K40-244 išvada
Pranešėja – Dovilė Slavinskaitė, Turto valdymo skyriaus vedėjos pavaduotoja.

13. Dėl sutikimo įregistruoti buveinės adresą.
K40-246 išvada
Pranešėja – Dovilė Slavinskaitė, Turto valdymo skyriaus vedėjos pavaduotoja.

14. Dėl sutikimo nurašyti turtą.
K40-248 išvada
Pranešėja – Dovilė Slavinskaitė, Turto valdymo skyriaus vedėjos pavaduotoja.
Papildoma pranešėja – Giedrė Ilgūnaitė, PSPC direktorė.

15. Dėl sutikimo nurašyti turtą.
K40-243 išvada
Pranešėja – Dovilė Slavinskaitė, Turto valdymo skyriaus vedėjos pavaduotoja.

16. Dėl valstybinės žemės sklypo, esančio Melioratorių g. 26, Simno mieste, Alytaus rajono savivaldybėje, nuomos sutarties nutraukimo.
 K40-234 išvada
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.

17. Dėl žemės ūkio paskirties valstybinės žemės sklypo, esančio Butrimonių miestelyje, Alytaus rajono savivaldybėje, nuomos.
K40-235 išvada
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.

18. Dėl žemės ūkio paskirties valstybinės žemės sklypo, esančio Butrimonių miestelyje, Alytaus rajono savivaldybėje, nuomos.
K40-236 išvada
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas

19. Dėl valstybinės žemės sklypo, esančio Butrimonių miestelyje, Alytaus rajono savivaldybėje, išformavimo ir išregistravimo.
K40-237 išvada
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.

20. Dėl naujo kitos paskirties valstybinės žemės sklypo žemės valdos projekto rengimo.
K40-239 priedas
K40-239 išvada
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.

21. Dėl valstybinės žemės panaudos sutarties pakeitimo.
K40-245 išvada
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.

22. Dėl valstybinės žemės panaudos sutarties nutraukimo prieš terminą.
K40-249 išvada
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.

23. Dėl laisvos valstybinės žemės ploto priskyrimo valstybės išperkamai ir (ar) neprivatizuojamai žemei, žemės sklypo suformavimo ir prašymo perduoti jį neatlygintinai naudotis.
K40-250 priedas
K40-250 išvada
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.

24. Tarybos mažumos valanda.

SVARSTYTA: 

1. Dėl Alytaus rajono savivaldybės tarybos 2024 m. vasario 13 d. sprendimo Nr. K-3 ,,Dėl Alytaus rajono savivaldybės 2024 metų biudžeto patvirtinimo“ pakeitimo.
K40-242 išvada.
Pranešėja – Andrė Zenevičienė, Finansų ir investicijų skyriaus vedėja.
[bookmark: _Hlk185410893]Komentarai: sprendimo projektas buvo pristatytas komitetuose, buvo gauti du klausimai:  dėl vežėjų negaunamų pajamų kompensavimo ir dėl didesnių lėšų skyrimo atliekų tvarkymo programai.
Prieš atsakant į klausimus, pristatomi pakeitimai sprendimo projekte: 
0. pakeistas sprendimo 2.1 papunktis ir išdėstytas taip:
„2.1. Alytaus rajono savivaldybės 2024 metų biudžeto pajamų planas (2 priedas), kuriame 43 088,1  tūkst. Eur pajamų ir 9114,2 tūkst. Eur apyvartos lėšų;“ 
0. pakeistas sprendimo 2 priedas ir išdėstytas nauja redakcija;
0. pakeistas sprendimo 2.3 papunktis ir išdėstytas taip:
„2.3. 43 088,1 tūkst. Eur asignavimų pagal asignavimų valdytojus (4 priedas), iš jų:“
0.  pakeistas sprendimo 4 priedas ir išdėstytas nauja redakcija (pridedama);
0.  pakeistas sprendimo 2.3.1 papunktis ir išdėstytas taip:
„2.3.1. 31 609,4 (31 471,8) tūkst. Eur kitoms savivaldybės reikmėms finansuoti pagal asignavimų valdytojus (5 priedas);“
0. pakeistas sprendimo 5 priedas ir išdėstytas nauja redakcija (pridedama);
0. pakeistas sprendimo 2.3.2 papunktis ir išdėstytas taip:
„2.3.2. 4 383,1 (4 314,1) tūkst. Eur valstybinėms (perduotoms savivaldybėms) funkcijoms atlikti pagal asignavimų valdytojus (6 priedas);“
0. pakeistas sprendimo 6 priedas ir išdėstytas nauja redakcija (pridedama);
0. pakeistas sprendimo 2.3.4 papunktis ir išdėstytas  taip:
„730,0 (730,0) tūkst. Eur biudžetinių įstaigų gautoms pajamoms už suteiktas paslaugas (8 priedas)“;
0.  pakeistas sprendimo 8 priedas ir išdėstytas nauja redakcija (pridedama);
0. pakeistas sprendimo 9 priedas ir išdėstytas nauja redakcija (pridedama). 
Koreguojama preambulė – patikslinti teisės aktai. 
Ekonomikos ir biudžeto komitete buvo neatsakyta į klausimą dėl vežėjų negaunamų pajamų kompensavimo didinimo. Pagrindinės išlaidų didėjimo priežastys: 2024 m. buvo pasirašytos naujos sutartys, vieno kilometro įkainis padidėjo nuo 89 iki 90 ct. Vasario mėn. įvykus naujam konkursui ir pasirašius naujas sutartis su vežėjais, keitėsi autobusų tvarkaraščiai su didesne rida ir kilometražu, pranešėja įvardija maršrutus. Pranešėjos teigimu, posėdyje dalyvauja  Diana Klimenkienė, Turto valdymo skyriaus vyriausioji specialistė, atsakinga už vietinio susisiekimo transportą, kuri po tarybos posėdžio paaiškins plačiau. Antrasis klausimas – dėl didesnių lėšų skyrimo atliekų tvarkymo programai, nors padidinome vietinę rinkliavą. Pranešėja atsako, kai vyko rinkliavos vertinimas buvo numatyta, kad maisto atliekų didės, o mišrių atliekų mažės, tačiau šiais metais numatytas pokytis dar neįvyko. Taip pat ženkliai išaugo didžiagabaritinių atliekų surinkimas. Esant poreikiui detalesniam paaiškinimui, po posėdžio Rita Zmitrulevičienė, Komunalinio ūkio ir architektūros skyriaus vyriausioji specialistė, arba atliekų tvarkymo atstovai atsakys plačiau.   Vaizdo įrašo https://www.youtube.com/watch?v=zpnQZtf1rq4 nuo 10 iki 17 min. Prašoma sprendimo projektui pritarti su pakeitimais. 
Tarybos narys Algirdas Vrubliauskas pasisako, kad jo paskaičiavimais pavežėjams skirti pinigai sudaro apie 200 000 Eur, todėl norėtųsi daugiau konkretumo ir norėtų, kad paaiškinta būtų iki balsavimo, o ne po jo. Tarybos narė Gintarė Jociunskaitė klausia, ar yra numatyta biudžetinių įstaigų darbuotojams šventinės išmokos. Rasa Vitkauskienė, Alytaus rajono savivaldybės merė atsako, taip suplanuota yra visoms įstaigoms vienodai po  200 Eur. Rimi dovanų kuponai. Tarybos narė Gintarė Jociunskaitė teiraujasi dėl praėjusį tarybos posėdį užduoto klausimo dėl komunalinio ūkio lėšų perskirstymo. Klausimas skiriamas administracijos direktoriui Vytui Arbačiauskui. Perskirstoma suma buvo nemaža ir perskirstyta keliose pozicijose. Paaiškinime nurodyta, kad metų pradžioje buvo planuojama įsigyti želdinių inventorizacijos paslaugas už 50 000 Eur, tačiau dėl žmogiškųjų išteklių trūkumo paslaugos bus perkamos kitais metais ir lėšos liks nepanaudotos. Po atlikto audito direktorius buvo gavęs rekomendaciją ir įsipareigojo numatyti priemones atlikti želdynų inventorizaciją, siekiant išsiaiškinti ar turima biologiniam turtui priskirto turto. Klausimas direktoriui, kaip planuojama šią rekomendaciją įgyvendinti iki termino, nes per metus nepradėti pirkimai. Posėdžio pirmininkė pasitikslina, kad rekomendacijos įgyvendinimo pabaiga yra 2025 m. pabaiga.  Administracijos direktorius Vytas Arbačiauskas atsako, kad rekomendaciją planuojama įgyvendinti kitais metais. Posėdžio pirmininkė Rasa Vitkauskienė primena, kad tokia situacija dėl želdinių inventorizavimo tęsiasi jau ne pirmus metus ir bus daroma pagal galimybes. Tarybos narė Gintarė Jociunskaitė teiraujasi dėl 350 000 Eur, skirtų techniniams projektams rengti. Kokie projektai buvo planuojami ir kokių nespėta suprojektuoti?  Rasa Vitkauskienė, Alytaus rajono savivaldybės merė, atsako, kad suplanuota projektų buvo daugiau, ne vienas konkursas dėl techninių projektų yra nutrauktas. Dėl per didelių pasiūlytų kainų, techninių projektų kainos yra ženkliai padidėjusios, todėl dalis nusikelia į kitus metus, rinkoje vyksta pokyčiai, nes pateikiamos dvigubos kainos. Didžioji dalis nepasirašytų sutarčių keliamos į kitus metus. Tarybos narė Gintarė Jociunskaitė supranta situaciją, nes laiku nupirkti tinkamus projektus ir tilpti į terminus ne visuomet pavyksta. Tarybos narys Gintaras Chščenavičius pastebi, kad sprendimo projekte numatytos lėšos Daugų meno ir sporto mokyklos  grindų dangai keisti, ar ten darbai jau vyksta? Pranešėja Andrė Zenevičienė atsako, kad jos žiniomis darbai neturėtų vykti, nes pirkimų procedūros ir darbai turėtų prasidėti po tarybos posėdžio. Tarybos narys Gintaras Chščenavičius pasisako, kad mokykloje matomi vykstantys darbai. Pranešėja Andrė Zenevičienė atsako, kad galimai mokyklos direktorė matydama labai blogą aktų salės būklę bei siekdama užtikrinti vaikų ir mokytojų saugumą priėmė atitinkamus sprendimus darbus pradėti anksčiau, tikintis, kad bus teigiamas tarybos posėdžio pritarimas. Klausimų nėra.  


Balsavo:
          už – 17; 
	         prieš – 1;
	susilaikė – 6;
		nebalsavo – 0.
          NUTARTA – pritarti.

2.	Dėl pritarimo VšĮ Nacionalinio kraujo centro ir Alytaus rajono savivaldybės bendradarbiavimo sutarčiai.
K40-228 išvada
Pranešėja – Brigita Pocevičienė, Sveikatos reikalų koordinatorė.
Komentarai: sprendimo projektas buvo pristatytas Sveikatos apsaugos ir socialinių reikalų komitete, pastabų, klausimų nebuvo, komiteto nariai klausimui pritarė, prašoma pritarti taryboje. Klausimų nėra.  
Balsavo:
          už – 24; 
	         prieš – 0;
	susilaikė – 0;
		nebalsavo – 0.
          NUTARTA – pritarti.

3. Dėl ilgalaikio materialiojo turto perėmimo savivaldybės nuosavybėn ir jo perdavimo valdyti, naudoti ir disponuoti juo patikėjimo teise.
K40-229 išvada
Pranešėja – Giedrė Volungevičienė, Švietimo, kultūros ir sporto skyriaus vedėja.
Komentarai: sprendimo projektas buvo pristatytas Ekonomikos ir biudžeto komitete bei Švietimo, kultūros ir sporto komitete, jam buvo pritarta, prašoma pritarti. Klausimų nėra. 
Balsavo:
          už – 24; 
	         prieš – 0;
	susilaikė – 0;
		nebalsavo – 0.
          NUTARTA – pritarti.

4. Dėl sutikimo nurašyti pripažintą netinkamu (negalimu) naudoti ilgalaikį materialųjį turtą.
K40-238 išvada
Pranešėja – Giedrė Volungevičienė, Švietimo, kultūros ir sporto skyriaus vedėja.
Papildoma pranešėja – Jūratė Šalaševičienė, Bibliotekininkystės ir fondų organizavimo skyriaus vedėja.
Komentarai: sprendimo projektas buvo pristatytas komitetuose, jam buvo pritarta. Prašoma pritarti. Klausimų nėra.
Balsavo:
          už – 24; 
	         prieš – 0;
	susilaikė – 0;
		nebalsavo – 0.
          NUTARTA – pritarti.

5. Dėl Alytaus rajono savivaldybės kontrolės ir audito tarnybos nuostatų patvirtinimo.
K40-247 išvada
Pranešėjas - Vytautas Navickas, Alytaus rajono savivaldybės kontrolierius.
Komentarai: sprendimo projektas buvo pristatytas Kontrolės bei Ekonomikos ir biudžeto komitetuose, jam buvo pritarta. Po vyriausybės atstovo pastabų atlikti pataisymai: pataisyti: 2 p., 7p., 12.1 p., 29.6 p., 30 p. Vaizdo įrašo https://www.youtube.com/watch?v=zpnQZtf1rq4 25-28 minutės. Prašoma pritarti su pakeitimais. 
Balsavo:
          už – 24; 
	         prieš – 0;
	susilaikė – 0;
		nebalsavo – 0.
          NUTARTA – pritarti.

6. Dėl Alytaus rajono savivaldybės tarybos 2024 m. kovo 26 d. sprendimo Nr. K-44 „Dėl 2024 m. melioracijos darbų, finansuojamų valstybės lėšomis, sąrašo patvirtinimo“ pakeitimo.
K40-230 išvada
Pranešėjas – Mindaugas Petrikas, Komunalinio ūkio ir žemės ūkio skyriaus vyriausiasis specialistas. 
[bookmark: _Hlk185411077]Komentarai: sprendimo projektas buvo nagrinėtas trijuose komitetų posėdžiuose, susilaukė pritarimo, prašoma Tarybos pritarti. Tarybos narė Gintarė Jociunskaitė klausia, dėl melioracijos statinių avarinių gedimų šalinimo darbų. Pradinėje programoje buvo skirta 18 000 Eur, dabar tikslinama daugiau nei 30 000 Eur, viename iš komitetų buvo klausiama, ar bus spėta darbus ir pirkimus atlikti, kada buvo atlikti pirkimai, darbai, kiek pasirašyta sutarčių, kiek atlikta pirkimų, kokios vertės, rangovas? Pranešėjas atsako, kad pirkimai atlikti du, po avarinio suremontuota 12 vnt., rangovas – MB Jps Ranga, sutarčių vertė: pirma apie 18 000 Eur, antroji apie 30 000 Eur, pirkimas galimai buvo atliktas rugpjūčio, ar rugsėjo mėnesiais, tiksliai įvardinti dabar pranešėjas negali. Tarybos narės Gintarės Jociunskaitės žiniomis ir teigimu, buvo nupirktos 2 sutartys po 18 000 Eur, viena iš jų pasirašyta balandžio, kita rugpjūčio mėnesį, ar buvo papildomų sutarčių pirkimų? Pranešėjas atsako, kad pradžioje metų buvo atlikti du avariniai pirkimai apie 5000 ir 7000 Eur. Tarybos narė Gintarė Jociunskaitė klausia administracijos direktoriaus Vyto Arbačiausko, kokiu teisės aktu remiantis buvo atlikti pirkimai, pasirašytos rangos sutartys, vykdomi darbai, kai Taryba dar nėra skyrusi lėšų šiems darbams atlikti?  Vytas Arbačiauskas, Alytaus rajono savivaldybės administracijos direktorius atsako, kad dabar atsakyti negali, atsakymą pateiks vėliau. Klausimų nėra.
Balsavo:
          už – 17; 
	         prieš – 4;
	susilaikė – 3;
		nebalsavo – 0.
          NUTARTA – pritarti.

7. Dėl Alytaus rajono savivaldybės tarybos 2024 m. kovo 26 d. sprendimo Nr. K-46 „Dėl 2024 m. melioracijos darbų, finansuojamų savivaldybės lėšomis, sąrašo patvirtinimo“ pakeitimo.
K40-231 išvada
Pranešėjas – Mindaugas Petrikas, Komunalinio ūkio ir žemės ūkio skyriaus vyriausiasis specialistas. 
Komentarai: sprendimo projektas buvo nagrinėtas trijuose komitetų posėdžiuose, susilaukė pritarimo, prašoma Tarybos pritarti. Klausimų nėra.
Balsavo:
          už – 19; 
	         prieš – 1;
	susilaikė – 4;
		nebalsavo – 0.
          NUTARTA – pritarti.
8. Dėl Alytaus rajono savivaldybės ilgalaikio materialaus turto, pripažinto netinkamu (negalimu) naudoti, tolesnio panaudojimo, parduodant viešajame aukcione.
K40-232 išvada
Pranešėja – Dovilė Slavinskaitė, Turto valdymo skyriaus vedėjos pavaduotoja.
Komentarai: sprendimo projektas buvo pristatytas trijuose komitetų posėdžiuose, jam buvo pritarta, prašoma pritarti. Klausimų nėra. 
Balsavo:
          už – 24; 
	         prieš – 0;
	susilaikė – 0;
		nebalsavo – 0.
          NUTARTA – pritarti.

9. Dėl Alytaus rajono savivaldybės tarybos 2020 m. balandžio 28 d. sprendimo Nr. K-80 ,,Dėl turto perdavimo pagal patikėjimo sutartį“ pakeitimo.
K40-233 išvada
Pranešėja – Dovilė Slavinskaitė, Turto valdymo skyriaus vedėjos pavaduotoja.
Komentarai: nuo klausimo svarstymo nusišalina tarybos narys Marius Mickevičius, nes darbovietė susijusi su svarstomu klausimu, nusišalinimui pritarta vienbalsiai, iš posėdžio salės išėjo 14:35val., grįžo 14:36 val. Sprendimo projektas buvo pristatytas trijuose komitetų posėdžiuose, jam buvo pritarta, prašoma pritarti. Klausimų nėra.
Balsavo:
          už – 23; 
	         prieš – 0;
	susilaikė – 0;
		nebalsavo – 1 Marius Mickevičius.
          NUTARTA – pritarti.

10. Dėl patalpų perdavimo pagal panaudos sutartį.
K40-240 priedas
K40-240 išvada
Pranešėja – Dovilė Slavinskaitė, Turto valdymo skyriaus vedėjos pavaduotoja.
Komentarai: sprendimo projekto tikslas – Alytaus poliklinikai panaudos pagrindais, naujam 5 m. laikotarpiui perduoti patalpas, esančias Naujoji g. 48, Alytuje. Patalpose įrengti odontologijos kabinetai. Sprendimo projektas buvo pristatytas trijuose komitetų posėdžiuose, jam buvo pritarta, prašoma pritarti. Klausimų nėra.
Balsavo:
          už – 24; 
	         prieš – 0;
	susilaikė – 0;
		nebalsavo – 0.
          NUTARTA – pritarti.

11. Dėl savivaldybės būsto nuomos sutarčių pratęsimo.
K40-241 išvada
Pranešėja – Dovilė Slavinskaitė, Turto valdymo skyriaus vedėjos pavaduotoja.
Komentarai: sprendimo projektas buvo pristatytas komitetų posėdžiuose, sutarčių pratęsimui buvo pritarta, prašoma pritarti. Klausimų nėra.




Balsavo:
          už – 24; 
	         prieš – 0;
	susilaikė – 0;
		nebalsavo – 0.
          NUTARTA – pritarti.

12. Dėl valstybei nuosavybės teise priklausančio ilgalaikio ir trumpalaikio materialiojo turto nurašymo ir likvidavimo.
K40-244 išvada
Pranešėja – Dovilė Slavinskaitė, Turto valdymo skyriaus vedėjos pavaduotoja.
Komentarai: sprendimo projektas buvo pristatytas komitetų posėdžiuose, nurašymui buvo pritarta, prašoma pritarti. Klausimų nėra.
Balsavo:
          už – 24; 
	         prieš – 0;
	susilaikė – 0;
		nebalsavo – 0.
          NUTARTA – pritarti.

13. Dėl sutikimo įregistruoti buveinės adresą.
K40-246 išvada
Pranešėja – Dovilė Slavinskaitė, Turto valdymo skyriaus vedėjos pavaduotoja.
Komentarai: sprendimo projekto tikslas – atsižvelgti į gautą Punios ainių prašymą ir sutikti, kad jų buveinė būtų įregistruota savivaldybės patalpose adresu Kauno g. 3, Punios ,kaime. Prašoma pritarti. Klausimų nėra.
Balsavo:
          už – 24; 
	         prieš – 0;
	susilaikė – 0;
		nebalsavo – 0.
          NUTARTA – pritarti.

14. Dėl sutikimo nurašyti turtą.
K40-248 išvada
Pranešėja – Dovilė Slavinskaitė, Turto valdymo skyriaus vedėjos pavaduotoja.
Papildoma pranešėja – Giedrė Ilgūnaitė, PSPC direktorė.
Komentarai: nuo klausimo svarstymo nusišalina tarybos nariai Marius Mickevičius ir Danielius Jakubavičius, nes darbovietė susijusi su svarstomu klausimu. Nusišalina tarybos narė Jūratė Overaitytė-Jakubavičienė, nes klausimas susijęs su sutuoktinio, Tarybos nario Danieliaus Jakubavičiaus, darboviete. Nusišalinimui pritarta vienbalsiai, iš posėdžio salės išėjo 14:39 val., grįžo 14:40 val. Sprendimo projekto tikslas – nurašyti Alytaus rajono savivaldybei nuosavybės teise priklausantį, Alytaus PSPC patikėjimo teise valdomą trumpalaikį ir ilgalaikį turtą, nurodytą sprendimo projekto prieduose. Sprendimo projektas buvo pristatytas komitetų posėdžiuose, buvo pritarta, prašoma pritarti. Klausimų nėra.
Balsavo:
          už – 21; 
	         prieš – 0;
	susilaikė – 0;
		nebalsavo – 3: Marius Mickevičius, Danielius Jakubavičius, Jūratė Overaitytė-Jakubavičienė.
          NUTARTA – pritarti.

15. Dėl sutikimo nurašyti turtą.
K40-243 išvada
Pranešėja – Dovilė Slavinskaitė, Turto valdymo skyriaus vedėjos pavaduotoja.
Komentarai: sprendimo projekto tikslas – nurašyti Alytaus r. Krokialaukio Tomo-Naruševičiaus gimnazijos patikėjimo teise valdomą turtą. Sprendimo projektas buvo pristatytas komitetų posėdžiuose, sutikimui nurašyti turtą buvo pritarta, prašoma pritarti. Klausimų nėra.
Balsavo:
          už – 24; 
	         prieš – 0;
	susilaikė – 0;
		nebalsavo – 0.
          NUTARTA – pritarti.

16. Dėl valstybinės žemės sklypo, esančio Melioratorių g. 26, Simno mieste, Alytaus rajono savivaldybėje, nuomos sutarties nutraukimo.
 K40-234 išvada
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.
Komentarai: sprendimo projektas buvo pristatytas ir svarstytas komitetų posėdžiuose, buvo pritarta, prašoma pritarti. Klausimų nėra.
Balsavo:
          už – 24; 
	         prieš – 0;
	susilaikė – 0;
		nebalsavo – 0.
          NUTARTA – pritarti.

17. Dėl žemės ūkio paskirties valstybinės žemės sklypo, esančio Butrimonių miestelyje, Alytaus rajono savivaldybėje, nuomos.
K40-235 išvada
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.
[bookmark: _Hlk186187731]Komentarai: sprendimo projektas buvo pristatytas ir svarstytas komitetų posėdžiuose, buvo pritarta, prašoma pritarti. Klausimų nėra.
Balsavo:
          už – 24; 
	         prieš – 0;
	susilaikė – 0;
		nebalsavo – 0.
          NUTARTA – pritarti.

18. Dėl žemės ūkio paskirties valstybinės žemės sklypo, esančio Butrimonių miestelyje, Alytaus rajono savivaldybėje, nuomos.
K40-236 išvada
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas
Komentarai: sprendimo projektas buvo pristatytas ir svarstytas komitetų posėdžiuose, buvo pritarta, prašoma pritarti. Klausimų nėra.


Balsavo:
          už – 24; 
	         prieš – 0;
	susilaikė – 0;
		nebalsavo – 0.
          NUTARTA – pritarti.

19. Dėl valstybinės žemės sklypo, esančio Butrimonių miestelyje, Alytaus rajono savivaldybėje, išformavimo ir išregistravimo.
K40-237 išvada
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.
Komentarai: sprendimo projektas buvo pristatytas ir svarstytas komitetų posėdžiuose, buvo pritarta, prašoma pritarti. Klausimų nėra.
Balsavo:
          už – 24; 
	         prieš – 0;
	susilaikė – 0;
		nebalsavo – 0.
          NUTARTA – pritarti.

20. Dėl naujo kitos paskirties valstybinės žemės sklypo žemės valdos projekto rengimo.
K40-239 priedas
K40-239 išvada
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.
Komentarai: sprendimo projektas buvo pristatytas ir svarstytas komitetų posėdžiuose, buvo pritarta, prašoma pritarti. Klausimų nėra.
Balsavo:
          už – 24; 
	         prieš – 0;
	susilaikė – 0;
		nebalsavo – 0.
          NUTARTA – pritarti.

21. Dėl valstybinės žemės panaudos sutarties pakeitimo.
K40-245 išvada
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.
Komentarai: sprendimo projektas buvo pristatytas ir svarstytas komitetų posėdžiuose, buvo pritarta, prašoma pritarti. Klausimų nėra.
Balsavo:
          už – 24; 
	         prieš – 0;
	susilaikė – 0;
		nebalsavo – 0.
          NUTARTA – pritarti.
22. Dėl valstybinės žemės panaudos sutarties nutraukimo prieš terminą.
K40-249 išvada
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.
Komentarai: sprendimo projektas buvo pristatytas ir svarstytas komitetų posėdžiuose, buvo pritarta, prašoma pritarti. Klausimų nėra.
Balsavo:
          už – 24; 
	         prieš – 0;
	susilaikė – 0;
		nebalsavo – 0.
          NUTARTA – pritarti.

23. Dėl laisvos valstybinės žemės ploto priskyrimo valstybės išperkamai ir (ar) neprivatizuojamai žemei, žemės sklypo suformavimo ir prašymo perduoti jį neatlygintinai naudotis.
K40-250 priedas
K40-250 išvada
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.
Komentarai: sprendimo projektas buvo pristatytas ir svarstytas komitetų posėdžiuose, buvo pritarta, prašoma pritarti. Klausimų nėra. 
Balsavo:
          už – 24; 
	         prieš – 0;
	susilaikė – 0;
		nebalsavo – 0.
          NUTARTA – pritarti.

24. Tarybos mažumos valanda.
Komentarai: tarybos mažumos valanda prasidėjo 14:45 val. 
Posėdžio pirmininkė, Alytaus rajono savivaldybės merė Rasa Vitkauskienė remiantis Vietos savivaldos įstatymu primena tvarkas dėl Tarybos mažumos valandos: ne rečiau kaip kartą per pusę metų vieno iš Tarybos posėdžių pabaigoje yra organizuojama Tarybos mažumos valanda. Tarybos mažumos valandos metu Tarybos mažumos atstovai turi teisę užduoti klausimų merui, vicemerui (-ams), administracijos direktoriui, komitetų pirmininkams, komisijų pirmininkams ir gauti į juos atsakymus. Jeigu posėdžio dieną nurodyti asmenys eina pareigas, jie Tarybos mažumos valandoje privalo dalyvauti ir atsakyti į jiems užduotus klausimus. Tarybos mažumos valanda trunka ne trumpiau kaip vieną valandą. Pirmiausia teisę užduoti iki dviejų klausimų turi opozicijos lyderis, po to – kiti Tarybos mažumos atstovai. Tarybos mažumos atstovams uždavus visus klausimus, jeigu Taryba nenusprendžia kitaip, sudaroma galimybė Tarybos daugumos atstovams užduoti klausimų. Tarybos mažumos valandoje užduoti klausimai ir atsakymai į juos protokoluojami. Kartą per pusę metų į vieną Tarybos posėdžio darbotvarkę įtraukti klausimus turi teisę Tarybos mažuma. Į darbotvarkę privalomai įtraukiami ir svarstomi visi Tarybos mažumos siūlomi klausimai, atitinkantys šiame reglamente ir Vietos savivaldos įstatyme nustatytus reikalavimus Tarybos sprendimų projektams. Jeigu Tarybos posėdis baigiasi anksčiau, negu apsvarstomi visi Tarybos mažumos pateikti sprendimų projektai, neapsvarstyti Tarybos mažumos projektai įtraukiami į kito artimiausio Tarybos posėdžio darbotvarkę, jos pradžioje.
Opozicijos lyderis Algirdas Vrubliauskas pateikė klausimą merei R. Vitkauskienei, anot jo, gautą (raštas pateiktas nebuvo) LR Specialiųjų tyrimų tarnybos Kauno valdybos raštą bei rašto 1,7 punktą: Alytaus rajono merė R. Vitkauskienė pateikinėjo kuro čekius, kuriuose uždėtas jos parašas. Pakanka vizualinės analizės, kad matyti, jog ant senų čekių padėti nauji parašai. Uždėti taip, kad nebūtų galima paprastai matyti kortelių, kuriomis buvo atsiskaityta, numeriai. Darytina išvada, kad suprasdama, jog pateikinėjo svetimomis kortelėmis apmokėtus kuro čekius, Vitkauskienė mėgino šį faktą nuslėpti maskuodama kortelių numerius savo parašais. Opozicijos lyderis teigia, kad vienas teismas apskųstas aukštesnei instancijai. Prašoma pakomentuoti, kaip tie parašai vyko, ar buvote jau iškviesta į pokalbį į instituciją? Alytaus rajono merė atsakė, jog jokiose institucijose pokalbiui nebuvo pakviesta. Alytaus rajono savivaldybės merė Rasa Vitkauskienė atsako, kad jums, kaip  tarybos nariui, neturiu pasakoti situacijos, kuri kažkada buvo paskelbta viešoje erdvėje. Jokių kvietimų neturiu. Antrasis opozicijos lyderio klausimas susijęs su atliktu auditu, galimai jis buvo pirktas apklausus tris pretendentus. Kiek mokėjote už auditą? Kur tie  rezultatai? Jeigu yra pažeidimų, ar atiduota tarnyboms? Alytaus rajono merė Rasa Vitkauskienė atsakė, jog per šį laikotarpį jau buvo atlikti ir atliekami 7 auditai atskiroms ištaigoms ir institucijoms. Vieno audito metu nustatyta galimų pažeidimų, galimų dokumentų klastojimų, perduota atitinkamoms institucijoms ir jums tai yra žinoma. Yra atliktas auditas ir perduoti dokumentai dėl turto nurašymo. Yra seniūnijų veiklos auditas, dėl socialinių pašalpų ir išmokų, administracinės veiklos mažinimo, biudžetinės įstaigos bibliotekos veiklos auditas, atliktas auditas dėl Miroslavo globos namų, atliekamas dėl Simno komunalininko. Atliktas auditas, kaip leido tarybą, dėl savivaldybės pasirašytų sutarčių. Pirkta suma - iki 15 tūkst. Daugiau neišleista. Ties kiekvienu auditu būtų galima išvardinti daug audito metu nustatytų pažeidimų. Dėl ko kreipėmės į atitinkamas institucijas. Kalbant apie sutarčių auditą, nustatyta aibė pažeidimų, bet jie galėtų būti susieti su tarnybiniais pažeidimas. Kas susiję su tarnybiniais pažeidimais, jiems būtų pradėtas tarnybinės atsakomybės tyrimas. Bet LR teisės aktai numato, jeigu žmogus baigė darbą atitinkamoje institucijoje, negalima taikyti atsakomybių. Pažeidimai nustatyti rimti ir tendencingi pvz.: dėl darbų atlikimo terminų, specialiųjų sąlygų, kurios buvo keičiamos pasirašant sutartį ir kt. Vaizdo įrašo https://www.youtube.com/watch?v=zpnQZtf1rq4 50-53 minutės. Posėdžio pirmininkė Rasa Vitkauskienė išsakė pastabas opozicijos lyderiui dėl mažumos posėdžio tvarkos nesilaikymo uždavus 2 klausimus ir išgirdus atsakymus į juos, tačiau opozicijos lyderis toliau replikavo dėl auditoriaus kompetencijų atlikti auditus. Opozicinierius Gediminas Krasauskas kalbėjo apie priešgaisrines komandas. Praeitoje opozicijos valandoje kalbėjome apie priešgaisrinę tarnybą, buvo užtikrinta, kad komandose dirbs po du ugniagesius. Dabar - du budi naktį, vienas budi dieną. Tačiau gaisrai vyksta ne tik naktį, todėl reikia spręsti, ar už perdirbtas valandas jiems apmokėti, arba į komandą įvesti dar vieną žmogų, tada klausimas išsispręstų. Alytaus rajono savivaldybės merė atsako, kad apie tai kalbėta su įstaigos vadovu. Užtikrinta, kad budėjimai vyksta kaip nustatyta teisės aktų reikalavimuose. Už perdirbimus  ugniagesiams apmokama. Aptarta su įstaigos vadovu, kad daugiau po vieną negali būti. Tai iškomunikuota. Kyla finansavimo klausimas, nes valstybė duoda tiek, kiek duoda. Bet finale, jeigu truktų lėšų - draugiškai taryboje šiek tiek prisidėtume dėl žmogiškumo ir saugumo. Antrasis G. Krasausko  klausimas dėl perimtų uždarytų mokyklų laisvų pastatų. Ar pavyko suorganizuoti aukcioną, ar nors viena uždaryta mokykla yra parduota, ar numatoma tai daryti kitais metais? Dovilė Slavinskaitė, Turto valdymo skyriaus vedėjos pavaduotoja, informavo, jog taryba buvo pasisakiusi dėl mokyklų nuomos viešojo konkurso būdu. Norinčių neatsirado. Planuojamas tarybos sprendimas bei pastatų pardavimas.
Tarybos narė Gintarė Jociunskaitė primena situaciją, kada administracijos direktorius V. Arbačiauskas negali įvardinti teisės akto, kaip tarybai neskyrus asignavimų, administracija daro pirkimus ir vykdo darbus. Tarybos narė įvardija teisės aktus: kad LR Vietos savivaldos 34 str., 6 d. 1 p. rašoma –   Savivaldybės administracijos direktorius valdo savivaldybės administracijai skirtus biudžeto asignavimus, LR Biudžeto sandaros įstatymo 2 str. 2 d. numato, kad asignavimai – valstybės biudžete arba savivaldybės biudžete patvirtinta planuojamų išlaidų suma, kurią asignavimų valdytojas turi teisę biudžetiniais metais gauti iš valstybės biudžete arba savivaldybės biudžete numatytų lėšų, pateikęs paraišką valstybės iždą valdančiai Lietuvos Respublikos finansų ministerijai arba savivaldybės administracijai, ir panaudoti programoms finansuoti, Tarybos patvirtintas tvarkas dėl sutarčių sudarymo tvarkos bei pareigybės aprašymus.  Tarybos narė primena, kad negali būti sudaromos sutartys, jeigu taryba nėra priėmusi sprendimo ir klausia, ar neplanuojama pradėti tarnybinio patikrinimo dabartiniam administracijos direktoriui? Gintarė Jociunskaitė teiravosi, kiek kainavo teisminiai procesai, susiję su ja, kaip buvusia savivaldybės administracijos direktore? Vaizdo įrašo https://www.youtube.com/watch?v=zpnQZtf1rq4 60-63 minutės. Merė Rasa Vitkauskienė teigė, kad dėl administracijos direktoriaus tarnybinio patikrinimo pradėjimo neturinti tam pagrindo kol kas ir nematanti poreikio.  Dėl teisminių procesų kainos, kai pasibaigs visi atsakymas bus pateiktas. Sumos nedidelės. Opozicionieriaus Gintaro Chščenavičiaus klausimas – šioje taryboje svarstėme klausimus dėl melioracijos darbų. Kiek anksčiau, per komiteto posėdį, pateikėme klausimą, ar spės pirkimus, darbus? Specialistas Mindaugas Petrikas sakė spės. Paskui perklausiamas pasakė, kad darbai nupirkti ir jau vyksta. O ar gali taip būti, juk dar nebuvo tarybos sprendimo. Jis sakė, jog nieko tokio. Ką direktorius atsakytų? Administracijos direktorius Vytas Arbačiauskas teigė atsakysiantis vėliau, nes reikia pasitikslinti. Tarybos narė Gintarė Jociunskaitė pratęsia Gintaro Chščenavičiaus klausimą, kad sprendimų projektų pristatymai kartais kelia dvejones, ar teisinga informacija pasiekia tarybos narius pristatant ir kitus projektus. Kokia atsakomybė yra sprendimų projektų pranešėjams, kokios tvarkos? Merė Rasa Vitkauskienė atsako, kad taryboje yra tvarka, kokia yra daugelį metų. Pranešėjas turi pristatyti klausimą, tarybos nariui turi būti atsakyta į teikiamus klausimus, neturint atsakymo, atsakoma vėliau. 
Opozicijos atstovė Jūratė Overaitytė Jakubavičienė teiravosi, kas laukia senų Simno ambulatorijos patalpų? Merė atsakė, kad planuojama įkelti ir sudaryti tinkamas darbo sąlygas bendrovei „Simno komunalininkas“. Taip pat tarybos narė teiravosi dėl 2024 m. rugpjūčio mėn. 13 d. jungtiniame komitetų bei tarybos posėdžiuose svarstyto klausimo, kodėl į medicinos specialistų pritraukimo ir skatinimo procesus neįtraukta ir UAB „Disolis“? Buvo svarstomas klausimas dėl slaugytojų, gydytojų pritraukimo į rajono gydymo įstaigas. Tačiau projekto partnerio teisėmis pakviesti Pirminės sveikatos priežiūros centras ir S. Kudirkos ligoninė. Kodėl kaip partneris pasirinkta ligoninė? Kodėl nepakvietė UAB „Disolis“? Posėdžio pirmininkė Rasa Vitkauskienė, teiraujasi tarybos narė, ar ji dirba UAB „Disolis“?  Ar ji nepažeidžia viešų ir privačių interesų? Į klausimą atsakė Pirminės sveikatos priežiūros centro vadovė Giedrė Ilgūnaitė. „Disolis“ poreikio neišreiškė, mums siūlyti nėra būtina. Ligoninė tą poreikį išreiškė. Projektai vieši. Mano žiniomis, nežinau atvejo, kad privačiai įstaigai būtų skirta pinigų Lietuvos mastu specialistų pritraukimui, toks atvejis nėra žinomas.
Tarybos narė Dalia Kitavičienė teiravosi, kas rajone lyderiauja sprendžiant klausimus, susijusius su psichotropinių medžiagų prevencija mokyklose, kas kompetentingas specialistas gali atsakyti į klausimus. Tarybos narė sulaukė vieno tėvo vaizdo įrašas, kuriame matosi, kaip vienoje iš ugdymo įstaigoje detektoriumi tikrinami mokiniai. Kiek buvo sumokėta tam asmeniui, kuris neprofesionalas, buvęs statutinis darbuotojas, kurio veikla paremta tik gąsdinimu, rodymu YouTube vaizdeliais? Ar buvo atlikti viešieji pirkimai, kad būtent įsileista ši bendrija į ugdymo įstaigas? Švietimo, kultūros ir sporto skyriaus vedėja Giedrė Volungevičienė atsakė, jog poreikis samdyti mažąja bendriją įgyvendintas pasitarus su rajono švietimo įstaigų atstovais. Buvo pristatyta šios MB veikla, kartu nuspręsta, kad šios paslaugos tinkamos. Tai, ką minite, viena iš veiklų patikrinimai. Ši prevencinė programa akredituota nacionalinėje švietimo agentūroje, yra tinkama, ne tik atlieka tikrinimus, bet yra daug šviečiamosios veiklos, vykdomos paskaitos tėvams, vaikams, mokytojams. Suma kiekvienai mokyklai atskirai – apie 7–8 tūkst., – sakė G. Volungevičienė.
Tarybos narys Danielius Jakubavičius pateikė klausimą dėl gyvenviečių apšvietimo, kurios yra retai apgyvendintos, ar nebūtų vertingiau apšvietimą gerinti tankiau apgyvendintose vietovėse? Alytaus rajono vicemeras Aurimas Truncė atsako, kad tikriausiai kalbama apie Meškasalio gyvenvietę. Techninis projektavimas buvo atliktas iki dabartinės vadovų kadencijos pradžios, esant dabartinei opozicijai daugumoje. Buvo gauti gyventojų prašymai ir jiems buvo duoti pažadai, kad projektas bus įgyvendintas, atliktas techninis projektavimas. Turint projektą buvo paskelbti rangos darbai ir tas projektas buvo įgyvendintas. Vicemero teigimu, Alytaus rajone yra didelė problema su apšvietimu, kadangi apšvietimas yra sumontuotas ant gelžbetoninių stulpų ir taip tiekiama elektros energija. Dažniausiai gelžbetoniniai stulpai yra nutolę nuo važiuojamosios dalies bei pėsčiųjų takų. Šiais metais formuojant biudžetą yra numatytas didesnių gyvenviečių apšvietimas ir renovacija, naujai įrengiant apšvietimo stulpus, kurie nebūtų nutolę ir galėtų pasitarnauti saugiam eismui. Antrasis tarybos nario Danieliaus Jakubavičiaus klausimas merei, ar nepavargote šypsotis per paskutinius dvejus metus? Alytaus rajono savivaldybės merė dėkoja už pastebėtą šypseną ir džiaugiasi šiais metais nuveiktais darbais, kurių ataskaita bus pateikta.   
    Antrasis D. Kitavičienės klausimas - dėl vaikų maitinimo ugdymo įstaigose. Nesuprantama, kodėl mokyklų vadovai nenutraukė sutarčių su tiekėjais, jeigu buvo pastebėtas netinkamas maitinimas. Atsakomybė kontroliuoti sutartis buvo mokyklų vadovų. Dabar teigiama, kad vaikų maistas yra aukščiausios kokybės, iš natūralių ir ekologiškų produktų. Ar taip lengvai švaistomasi žodžiais ekologiškas? Labai prašau, pateikti įrodymus, kokiais ekologiškais produktais maitinami vaikai?“. Ekologiški produktai turi būti sertifikuoti, o dabar sakoma, kad UAB „Sotega“ ir MB „Ginarita“ maitina ekologiškais ir natūraliais produktais, todėl prašoma pateikti tai įrodančius dokumentus, kad ir ne dabar.  
Alytaus rajono savivaldybės merė Rasa Vitkauskienė atsako, kad pirkimai nebuvo paprasti, buvo stengta įtraukti pačias griežčiausias sankcijas ir pačias stipriausias sąlygas tam, kad mūsų rajono vaikai maitintųsi kokybiškai. Pasirašius sutartis, vyko ir dabar vyksta nuolatinė priežiūra, ne tik iš įstaigų vadovų, bet vyksta sutarčių priežiūra ir sveikatos cento atstovų, savivaldybės atstovai kiekvieną savaitę vyko ir dabar pagal poreikį vyksta į ugdymo įstaigas ir stebi, ar įmonės laikosi sutarties sąlygų. Yra taikytos sankcijos, baudos. Situacijai pakomentuoti išsamiau kviečiama Eremita Salickienė, Viešųjų pirkimų skyriaus vyriausioji specialistė. Eremita Salickienė, Viešųjų pirkimų skyriaus vyriausioji specialistė patvirtina merės žodžius, kad kiekvieną savaitę vyksta į ugdymo įstaigas ir stebi, ar įmonės laikosi sutarties sąlygų, padedama įstaigų vadovams kaip vykdyti sutarčių priežiūrą, buvo nesklandumų ir rašomi raštai reguliariai, taikomos sankcijos. Klabant apie ekologišką produkciją, pirkimai buvo vykdomi per CPO LT katalogą, ekonominio naudingumo būdu, abi įmonės pasiūlė ekonominį naudingumą, kriterijus yra nemažiau kaip 30 proc. teikti ekologišką produkciją. Tai įrodantys dokumentai bus pateikti.    
Tarybos narys Gintaras Chščenavičius klausia administracijos direktoriaus Vyto Arbačiausko, kodėl administracijoje buvo sujungti du dideli skyriai Komunalinis ir Žemės ūkio, atleista vedėja, koks tikslas, nes Žemės ūkio skyrių finansuoja vyriausybė? Administracijos direktorius atsako, kad skyriai sujungti dėl darbo optimizavimo. Iš darbo išėjo vienintelis žmogus ir tai padarė savo noru. Yra ir daugiau savivaldybių, kuriose šie skyriai yra sujungti, nes žemės ūkio specialistai seniūnijose yra priskirti prie seniūnijų, skyrius sumažėjo, yra nemažai ir abu skyrius vienijančių darbų.  
Opozicijos klausimams pasibaigus, Alytaus rajono savivaldybės merė Rasa Vitkauskienė Alytaus atliekų tvarkymo atstovus pristatyti išsamią analizę apie atliekas ir vežėjus. Pranešėjas –   Alytaus regiono atliekų tvarkymo centro direktorius Aurimas Uldukis. Pranešėjo teigimu, situacija rajone yra gerėjanti, nes daugiau atliekų rūšiuojama. Vaizdo įrašo https://www.youtube.com/watch?v=zpnQZtf1rq4 laikas nuo 1:36 val. iki 1:48 val. Tarybos narė Gintarė Jociunskaitė primena, kad buvo kalbėta, jog pradėjus rūšiuoti maisto atliekas sumažės mišrių atliekų kiekis. Kaip galima didinti maisto atliekų rūšiavimą, kokių papildomų priemonių galima imtis? Pranešėjas atsako, kad yra atskiro maisto surinkimo šalininkas, mišrių atliekų sumažėjo, mišrios atliekos tapo sausesnės ir švaresnės. Dėl plėtros, tai Alytaus rajone galima padalinti daugiau konteinerių, daugiau žmonių įtraukti į rūšiavimą, nuolatinis žmonių informavimas ir viešinimas, kodėl reikia rūšiuoti, kaip reikia rūšiuoti ir kita. Tarybos narė Vitalija Vitkauskienė klausia, kaip greitai plėsite atliekų surinkimą, nes Alytaus rajone ne visos gyvenvietės turi atliekų surinkimo konteinerius. Kaip greitai planuojama plėtra? Pranešėjas atsako, kad dabar konkrečių duomenų pateikti negali, bet gali paruošti ateinančių metų suplanuotų darbų informaciją. Direktoriaus pavaduotojas Janis Laurinaitis atsako, kad gyvenvietės virš 2000, virš 200  gyventojų turi būti aprūpintos maisto konteineriais, aprūpinimo darbai bus pradėti nuo didesnių gyvenviečių link mažesnių. Tarybos narys Algirdas Vrubliauskas norėtų labiau įsigilinti į atliekų surinkimo, tvarkymo klausimus ir norėtų pakviesti Alytaus regiono atliekų tvarkymo centro atstovus į komitetų posėdžius pagal poreikį. Tarybos narys Raimundas Markauskas kolegoms linki gražių švenčių. 
Rasa Vitkauskienė, Alytaus rajono savivaldybės merė, sveikina Danielių Jakubavičių su praėjusiu jubiliejumi. 

2024-12-19 POSĖDŽIO
TARYBOS NARIŲ SĄRAŠAS
 (14:00 val.)

	1

	Nedalyvauja

	2
	Šarūnas Bernatavičius 

	4

	10

	15

	16
	Živilė Patinskaitė 

	Kęstutis Patinskas 

	Petras Valiūnas 
	

	22

